open-index/open-wikipedia-markdown huggingface dataset:
מלון ג'אסיר פאלאס

ממוזער|250px|המלון ביום חג המולד 2008
250px|ממוזער|שמאל|בריכת השחיה של המלון
**מלון ג'אסיר פאלאס** הוא המלון הגדול ביותר בבית לחם ברשות הפלסטינית. העיצוב המקורי של הבניין התבסס על אדריכלות פלסטינית טיפוסית ומאפיינים של משק בית ערבי. הבניין המקורי כלל שלוש קומות, כל אחת משתרעת על פני 800 מ"ר. המלון שנבנה סביבו הוסיף בריכת שחייה חיצונית, ספא, שני חדרי ישיבות, 250 חדרים ו-11 אולמות אירועים, מסעדות וברים.
## היסטוריה
המבנה נבנה בשנת 1910 על ידי בנאים מקומיים, בהזמנתו של ראש עיריית בית לחם, סוחר וקבלן בניין מצליח, סולימאן ג'אסיר (סבא רבא של נאסרי ג'אסיר, אמילי ג'אסיר ואן-מרי ג'אסיר), שתכנן שהוא ומשפחותיהם של חמשת אחיו יגורו יחד באחוזה. הם עשו לזמן מה, אולם המשפחה פשטה את הרגל בשנות ה-20 ונאלצה למכור את האחוזה ואת הרהיטים שבה. המבנה נתפס בסופו של דבר על ידי הבריטים, שהשתמשו בו כמפקדה בשנות ה-40. בשנות ה-50 הוא שימש כבית ספר פרטי בשם אל-אומה, מאוחר יותר הבית הפך לבית ספר ציבורי לבנים ובשלב מאוחר עוד יותר הפך לבית ספר ציבורי לבנות. הבית שימש גם את צבא ההגנה הישראלי, במיוחד במהלך האינתיפאדה הראשונה, כנקודת שליטה לאור מיקומו הנוח, והמשיך להיות נקודת עימות מרכזית בין צעירים מקומיים שזרקו אבנים לבין צה"ל.

בסוף שנות ה-90 רכשה חברת השקעות "פדיקו" (Palestine Development & Investment Company - PADICO) (שבבעלות אניש העסקים מוניב אל-מסרי וזאהי חורי) את המבנה מידי המועצה הכלכלית הפלסטינית לפיתוח ושיקום (Palestinian Economic Council for Development and Reconstruction-PEDCAR), סוכנות הפיתוח של הרשות הפלסטינית. "פדיקו" החלה בהסבת המבנה לבית מלון ובניית שני אגפים נוספים מאחוריו, בהשקעה של 50 מיליון דולר, באמצעות חברת הבת "חברת פלסטין להשקעות בתיירות", חברה בת. בשנת 1999 חתמה על הסכם ניהול עם מותג המלונות הבין-לאומי אינטרקונטיננטל. המלון נחשב למלון היוקרתי והגדול בבית לחם ובו מתקיים גם כנסים ומפגשים בינלאומיים שמארגנת הרשות הפלסטינית.

המלון נפתח במרץ 2000, זמן קצר לפני ביקור האפיפיור יוחנן פאולוס השני בישראל, תחת השם "מלון אינטרקונטיננטל בית לחם" ואחר כך "מלון אינטרקונטיננטל ג'אסיר פאלאס". בטקס הפתיחה נחך יושב ראש הרשות יאסר ערפאת. עם תחילת האינתיפאדה השנייה נכנס צה"ל לבית לחם ותפס את המלון למשך חמישה חודשים, והוא שימש כמפקדת גדוד 890 של חטיבת הצנחנים. המלון הפך ליעד מבוצר, ושקי חול הוצבו בחדרים, שהפכו לעמדות לחימה. מיטות הפוכות נגררו ליד החלונות, לחסום ירי צלפים. במרץ 2003 תבעו בעלי המלון מצה"ל 2.5 מיליון דולר על נזקים שנגרמו לו בתקופה זו.

המלון היה סגור במשך כחמש שנים, ונפתח מחדש במרץ 2005; לאחר שכבר שיפוץ מקיף לתיקון הנזקים שספג בזמן האינתיפאדה. בהמשך יצא חברת "אינטרקונטיננטל" מניהול המלון והוא החל לפעול תחת השם "מלון ג'אסיר פאלאס"., בהם הוועידה הכלכלית של הרשות שהתקיימה לפני כמה שבועות.

הוא נסגר שוב בשנת 2021 עקב מגפת הקורונה, ונותר סגור מאז עקב המתיחות הביטחונית ומיעוט התיירים בבית לחם עקב מלחמת חרבות ברזל.

## ראו גם
* מלון פאלאס
* אוריינט האוס

## קישורים חיצוניים

* 
## הערות שוליים

קטגוריה:הרשות הפלסטינית: בתי מלון
קטגוריה:בית לחם: מבנים
Jealous Type

"**Jealous Type**" (בעברית: "**טיפוס קנאי**") הוא שיר של הראפרית והזמרת האמריקאית דוג'ה קאט מתוך אלבום האולפן החמישי שלה, *[[Vie]]*. הוא יצא ב-21 באוגוסט 2025, באמצעות קימוסבי ו-RCA רקורדס כסינגל המוביל מהאלבום. השיר נכתב על ידי דוג'ה, לצד המפיקים Y2K וג'ק אנטונוף, והוא שיר פופ ראפ, פאנק-פופ ודיסקו -פופ. הוא יצא לצד קליפ בבימויה של בוני מאטה.

## רֶקַע
דוג'ה קאט שיתפה פעולה עם מארק ג'ייקובס במאי 2025, והשמיעה טיזר של קטע מתוך "Jealous Type" בפרסומת של הקמפיין. באותו יום היא השתתפה בנשף המט גאלה, שם הצהירה בראיון ש-"Jealous Type" יהיה סינגל מתוך אלבומה הקרוב. באוגוסט 2025, דוג'ה הופיעה ב-Outside Lands, שם ביצעה מספר שירים מהדיסקוגרפיה שלה וקטע מתוך "Jealous Type". ב-7 באוגוסט, קישור השמירה המקדימה של "Jealous Type" עלה דרך אתר האינטרנט הרשמי שלה, שם היא גם הכריזה רשמית על תאריך יציאת השיר ב-21 באוגוסט 2025, וחשפה את עטיפת העטיפה ב-13 באוגוסט דרך אינסטגרם.

## ביצועים מסחריים
"Jealous Type" הגיע לראשונה למקום ה-13 במצעד הסינגלים הבריטי ב-29 באוגוסט 2025 כשיר החדש הכי טוב השבוע.

## הופעות חיות
"Jealous Type" בוצע לראשונה בפסטיבל Outside Lands בשנת 2025, לצד שני שירים שלא יצאו לאור, "Cards" ו-"Take Me Dancing". ב-7 בספטמבר 2025 דוג'ה קאט פתחה את טקס פרסי הווידאו קליפים של MTV לשנת 2025 בביצוע לשיר. ההופעה בזירת UBS באלמונט, ניו יורק, וכללה סגנון רטרו בהשראת שנות ה-80. קני ג'י ליווה את ההופעה בנגינת סקסופון. ההופעה שילבה מחווה לשורשי MTV עם גישה פופית עדכנית וזכתה למחיאות כפיים נלהבות מהקהל.

## פרסים ומועמדויות

## מיקומי שיא

## קישורים חיצוניים

## הערות שוליים

קטגוריה:שירי דוג'ה קאט
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי דוג'ה קאט
קטגוריה:שירים שהופקו על ידי ג'ק אנטונוף
קטגוריה:סינגלים בהוצאת קימוסבי רקורדס
קטגוריה:סינגלים בהוצאת RCA רקורדס
קטיה גאלי

**קטיה גאלי** (נולדה בשם **קטיה סושינסקי** ב-9 ביולי 1972) היא דוגמנית וציירת ישראלית.

## ביוגרפיה
### ראשית חיים
גאלי נולדה בקלינינגרד, ברית המועצות וגדלה במוסקבה. אימה הייתה מהנדסת ואביה היה מדען בפרויקט החלל, את ילדותה העבירה בבסיס צבאי. בגיל 17 ברחה מהבית ועברה בין השאר פגיעות מיניות ואונס קבוצתי.

### קריירה בתחום הדוגמנות
בגיל 19 עברה גאלי לארצות הברית והוחתמה בסוכנות הדוגמנות פורד מודלס. לאחר מכן חזרה למוסקבה. במוסקבה הכירה את מי שהפך לימים לבעלה, אסלן גאלי, ועברה יחד איתו ללונדון. בלונדון היא הוחתמה בסוכנות הדוגמנות עלית. בתקופה זו החלה לדגמן עבור מגזינים ובהם "ווג", "קוסמופוליטן" ו-"Elle" והצטלמה ברחבי העולם לקמפיינים שונים.

בסוף 1997 היגרו בני הזוג לישראל והתגוררו בהרצליה פיתוח. גאלי המשיכה להשתתף בקמפיינים בינלאומיים וישראליים ויוצגה על ידי סוכנות הדוגמנות MC2. היא הופיעה על שער "לאישה" ופעמיים על שער המגזין "את".

ב-2015 הייתה חתומה בסוכנות הדוגמנות "אלינור שחר". בין היתר עשתה קמפיין למעצבת חגית טסה ולדב קליין.

בשנת 2021 השתתפה בפרויקט "המסכה" בו כוסו פניהן של 31 נשים מוכרות מעולם הדוגמנות במסכת גבס וצולמו על ידי הצלם עדו לביא.

### הידררדות לסמים וכניסה לכלא
בסוף שנות ה-90 של המאה ה-20 התמכרה גאלי בעקבות בעלה לסמים קשים כגון קוקאין, אופיום והרואין. בעקבות השימוש בסמים, אובדן קמפיינים ואובדן העסק של הבעל, התדרדר מצבם הכלכלי של בני הזוג והם עברו לגור בדרום תל אביב. בשנים לאחר מכן עברה באופן תכוף בין מגורים במלוניות לבין מגורים ברחוב באזור התחנה המרכזית החדשה. חברים מעולם האופנה ובהם מיקי בוגנים ויניב אדרי ניסו לסייע לה, אך ללא הצלחה.

בשנת 2011 נעצרה בחשד לסחר בסמים והייתה במעצר בכלא נווה תרצה במשך ארבעה חודשים, עד תום ההליכים נגדה.

### שיקום
במהלך מעצרה החלה גאלי בתהליך גמילה ובהמשך נכנסה להליך שיקומי במסגרת התוכנית "מבט שני" לגמילה בחיפה. לאחר השיקום, נשפטה ונגזרו עליה שלוש שנים על תנאי, אותן ריצתה בעבודות שירות בקהילה. בתקופה זו החלה לצייר. כשסיימה את ההליך השיקומי, שכרה דירה והחלה לעבוד בניקיון ובהמשך כמדריכה בהוסטל לפגועי נפש.

#### השתתפות בתוכניות טלוויזיה
בשנת 2015 השתתפה בעונה השנייה של האח הגדול VIP והייתה המודחת השנייה.

בשנת 2018 השתתפה בפרק "מכורים נקיים מסמים" בעונה הראשונה של התוכנית "סליחה על השאלה".

### קריירה בתחום האמנות
בשנת 2024 סיימה לימודי תואר ראשון בתקשורת חזותית במכללת שנקר.

החל מ־2024 עוסקת בציור. היא הציגה את יצירותיה במספר תערוכות, כולל בתערוכת יחיד.

## תערוכות
* 2024 – "יצירות מופת", תערוכה קבוצתית, משכן לאמנות עין חרוד. אוצר: אבי לובין
* 2025 – ״מחשבות זולגות״, תערוכת יחיד, גלריה עינגע בתל אביב, ציורי שמן.

## חיים אישיים
גאלי הייתה בזוגיות עם איש השיווק טל אורן. היא עדיין נשואה באופן רשמי לאסלן.

נכון ל-2025 מתגוררת בתל אביב.

## קישורים חיצוניים

* 
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:ציירים ישראלים
קטגוריה:ציירות ישראליות
קטגוריה:עולים בשנות ה-1990
קטגוריה:עולות בשנות ה-1990
קטגוריה:מורשעות בדין בישראל
קטגוריה:מורשעים בעבירות סמים בישראל
קטגוריה:מתחרי האח הגדול (ישראל)
קטגוריה:משתתפי סליחה על השאלה
קטגוריה:בוגרי מכללת שנקר
קטגוריה:בוגרות מכללת שנקר
קטגוריה:ישראלים ילידי ברית המועצות
קטגוריה:ישראליות ילידות ברית המועצות
קטגוריה:תל אביב-יפו: אישים
קטגוריה:ישראליות שנולדו ב-1972
קטגוריה:ישראלים שנולדו ב-1972
מרבץ כלבים

"**מרבץ כלבים**" (2012) היא מיצב מאת האמנית הישראלית טליה טוקטלי.

העבודה "מרבץ כלבים", היא מיצב שהאמנית יצרה לראשונה בשנת 2008 עבור תערוכה בשם "מרחב מוגן", שהתקיימה בגלריה של קיבוץ נחשון. העבודה, שהוצגה אז תחת השם "מעשה אוהל", כללה אוהל סיירים שהיה עשוי מחיבור בין מעילים מצמר גמלים ומצר כבשים, שחוברו יחד ונמתחו על ידי חבלים. לצידם הייתה פסלון של כלב/ה, שהיה יצוקה בפורצלן, והונח בתוך חלקי פרווה, שנלקחו אף היא ממעיל. מקור פסלון הפורצלן הוא בחפציהם של סבא וסבתא מווינה, שנשמרו בבית המשפחה בישראל. כמו פיסלון הכלב השומר, גם מעילי הפרווה הישנים הוצאו מהקשרן המקורי כפריט לבוש והפכו למעין תיאור נוף המשקף את הפער בין העולים מאירופה אל היישוב והמדינה הציוניים. "המעילים היו שייכים לבני משפחה. את מקצתם הכרתי, ואחרים הכרתי את מעיליהם", תיארה, "כולם כסות שהותקה מבעלי-חיים, ולאחר מכן מלובשי המעילים.

בשנת 2012 נוצרה גרסה מחודשת למיצב, במסגרת תערוכה בבית האמנים בירושלים. כאן כללה הצבה, אליה התייחסה האמנית כ"סצנת צייד", כמות גדולה יותר של יציקות כלבים ודימויים נוספים כדון ציפורים ועבודת סאונד.
בשנת 2013 הוצגה גרסה מוקטנת של העבודה, ללא האוהל, בתערוכה "הזוכים 2012: פרסי משרד התרבות והספורט לאמנות, עיצוב ואוצרות", שנערכה במוזיאון אשדוד לאמנות. גירסזה רביעית הוצגה בתערוכה של זומו המוזיאון הנייד בנהריה (2022) תחת השם "מרבץ זאבות".

## הערות שוליים

קטגוריה:יצירות משנת 2012
קטגוריה:קרמיקה ישראלית
קטגוריה:פיסול ישראלי
קטגוריה:פסלים (יצירות)
קטגוריה:ירושלים: פסלים
קטגוריה:טליה טוקטלי
ויליאם ליירד השלישי

**ויליאם רמזי ליירד השלישי** (באנגלית: **William Ramsey Laird III**; 2 ביוני 1916 – 7 בינואר 1974) היה חבר הסנאט של ארצות הברית מטעם וירג'יניה המערבית.

## ביוגרפיה
ליירד נולד ב-2 ביוני 1916 בקזוויק שבקליפורניה, והתחנך בבתי הספר הציבוריים. הוא השלים את לימודיו בבית הספר הצבאי גרינברייר, במכללת קינג (בבריסטול, טנסי), ובאוניברסיטת וירג'יניה המערבית בשנת 1944. במהלך מלחמת העולם השנייה שירת בצי ארצות הברית.

בשנת 1944 הוסמך לעריכת דין והחל לעסוק במקצוע בווירג'יניה המערבית. בשנת 1955 מונה כחבר במועצת החינוך של וירג'יניה המערבית, וכן חבר בדירקטוריון של הבנק Merchants National Bank במונטגומרי, וירג'יניה המערבית, ושל איגוד הפיתוח של עמק קנאווה העליון. הוא גם כיהן כחבר בוועד הנאמנים של קרן ליירד במונטגומרי. בשנת 1955–1956 כיהן כנציב המיסים של המדינה, אך התפטר מתפקידו כאשר מונה כחבר הסנאט של ארצות הברית ב־13 במרץ 1956, כדי למלא את מקומו של הסנאטור הרלי מ. קילגור שנפטר.

ליירד, איש המפלגה הדמוקרטית, כיהן בסנאט מ־13 במרץ 1956 ועד 6 בנובמבר 1956. הוא לא התמודד בבחירות למילוי שארית הכהונה, וחזר לעסוק בעריכת דין בפאייטוויל ובמונטגומרי.

ליירד נפטר במונטגומרי ב-7 בינואר 1974 וגופתו נטמנה בבית העלמין Huse Memorial Park בפאייטוויל.

היו לו שלושה ילדים, בהם ויליאם ליירד הרביעי.

## קישורים חיצוניים

*
*

קטגוריה:אמריקאים ילידי קליפורניה
קטגוריה:בוגרי אוניברסיטת וירג'יניה המערבית
קטגוריה:עורכי דין אמריקאים במאה ה-20
קטגוריה:חברי הסנאט של ארצות הברית מווירג'יניה המערבית
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1916
קטגוריה:אמריקאים שנפטרו ב-1974
מצווה גוררת מצווה

**מצווה גוררת מצווה** היא חלקה של מימרה המופיעה במסכת אבות, משמו של בן עזאי. משפט זה מבטא, כי כאשר אדם מקיים מצווה או טובה, הוא יימשך על ידי זה לעשות מצוות טובות נוספות.

היפוכו של מאמר זה, מופיע אף הוא בדבריו של בן עזאי **'עבירה גוררת עבירה**', ואף הוא מבטא רעיון זהה, שכאשר אדם עושה עבירה, הוא יימשך על ידי כך לעשיית הרע.

## מקור
מקור הביטוי הוא בדברי בן עזאי במסכת אבות:

פירוש דבריו, שכדאי לאדם לחזר גם אחרי מצוות קלות, מאחר שעל ידי זה יצליח לקיים גם את המצוות החמורות יותר.

מימרא זו נזכרה גם במסכת אבות דרבי נתן משמו של בן עזאי: .

במדרש רבה מובא שבן עזאי למד רעיון זה מפסוקי התורה: .

## הסברים וטעמים
לדעתו של רבי עובדיה מברטנורא הסיבה לכך שמצווה גוררת מצווה היא מחמת שמן השמים יסייעו בכך:

## מצוות קלות וחמורות
כאמור, מחמת עיקרון זה של מצווה גוררת מצווה, סבור בן עזאי כי יש לאדם לרדוף אף אחרי מצוות קלות מהטעם שקיום מצוות אלו יגרור בעקבותיו קיום מצוות חמורות. לדעת רבינו יונה דברי בן עזאי הם השלמה לדברי רבי במסכת אבות, על הצורך בקיומם של מצוות קלות:

מפרשי המשנה מוכיחים ממשנה זו כי אין כוונת חז"ל בלשון קלה וחמורה - כלפי השכר או העונש על המצוות, שהרי "אין אתה יודע מתן שכרן של המצוות".

ברמב"ם בפירושו למשנה זו כתב שבניגוד לאיסורי לא תעשה, בהם ניתן ללמוד על חומרת העבירה מהעונש שניתן לעובר עליה, במצוות עשה אין לנו דרך לדעת איזה מהן חמורות וחשובות יותר מאחרות, וכוונת התנא מצוות קלות הן למצוות שנחשבות קלות, ומצוות חמורות הכוונה ללמצוות מילה וקרבן פסח שהן היחידות ממצות העשה שעושנן כרת: .

כען זה מפורש במדרש רבה שהקב"ה העלים בכוונה תחילה את השכר הניתן על קיום מצוות:

## במדרשי חז"ל
במדרש תנחומא נאמר שמצווה גוררת מצווה וכן עבירה גוררת עבירה, גם במקרה שהדבר נעשה בשוגג:

## קישורים חיצוניים

* 
*
*

## הערות שוליים

קטגוריה:אמרות חז"ל
רצח אדל ביטון

**רצח אדל ביטון** התרחש ב-17 בפברואר 2015 כתוצאה מפיגוע טרור אבנים פלסטיני ב-14 במרץ 2013, שהוביל לתאונת דרכים שבה נפגעה התינוקת אדל ביטון, בת השנתיים בעת האירוע.

## רקע
אדל ביטון נולדה באפריל 2010. היא התגוררה עם הוריה, שלוש אחיותיה ואחיה היחיד בהתנחלות יקיר.

## האירוע
ב-14 במרץ 2013 נסעה אדל יחד עם אמה אדווה ושתי אחיותיה, אביגיל ונעמה, ברכב בכביש 5 מההתנחלות יקיר לכיוון תל אביב, בדרכן לביקור אצל סבתן. במהלך הנסיעה יידו עליהן פלסטינים אבנים, הרכב בו נסעו איבד שליטה והתנגש במשאית שחנתה בצד הדרך. הראשון שהגיע למקום היה פרמדיק פלסטיני מתנדב, מועאויה קבהא, שהעניק לאדל עזרה ראשונה מיידית. לאחר מכן הצטרף אליו רופא ישראלי שנסע במקרה בסביבה וקבע כי אדל במצב של מוות קליני. קבהא, שסבר כי ניתן עדיין להצילה, המשיך להעניק לה טיפול רפואי, ולאחר זמן מה חזרה להגיב. אדל סבלה מפגיעת ראש קשה והובהלה למרכז רפואי רבין בבית החולים לילדים שניידר, שם עברה ניתוח חירום. היא נותרה בתרדמת במשך כחודשיים, ולאחר מכן שוחררה לביתה.

## מעצרים
חמישה מתבגרים פלסטינים מהכפר כיפל חארת' – מוחמד מחדי סולימאן, תאמר עיאד אחמד סוף, עמאר עבד א־נאיף סוף, עלי יאסין עלי שמלאווי ומוחמד ג'ומעה מוחמד קליב – נעצרו בחשד ליידוי האבנים שגרמו לתאונה. לפי סוכנות הידיעות מען, כ־20 נהגים שנסעו באותו מסלול הגישו תביעות ביטוח על נזקי רכוש, אך לא היו עדי ראייה, ולא התקבלו תלונות במשטרה בזמן אמת. החמישה הודו במעשיהם אך חזרו בהם בבית המשפט, וטענו כי ההודאות נגבו מהם בעקבות התעללות בחקירה. בינואר 2016 נגזרו על כל אחד מהם 15 שנות מאסר וקנס של 30,000 ש"ח.

## לאחר הפיגוע ופטירה
אדל מעולם לא התאוששה מפציעותיה. ב-17 בפברואר 2015 אדל ביטון נפטרה מפצעיה, ולמחרת נקברה.

## אחרית
אדל ביטון זכורה כאחת מנפגעי יידוי האבנים הפלסטיני על כלי רכב הבולטים ביותר. הרוגים נוספים מיידוי אבנים היו אסתר אוחנה, צעירה בת 20 שנרצחה בדרכה לחזרות לחתונתה; חווה וקסברג בת ה־11 ואשר פלמר ובנו יהונתן, אב צעיר שנרצח יחד עם בנו בן 11 חודשים בפיגוע דומה.

לפי הניו יורק טיימס, אדל ביטון . לפי כתבת ניו יורק טיימס ג'ודי רודורן, אדל הייתה .

## הערות שוליים

קטגוריה:פיגועי יידוי אבנים
קטגוריה:פיגועי טרור בישראל ב-2013
קטגוריה:ילידות 2010
קטגוריה:נפטרים ב-2015
קטגוריה:רצח קטינים בישראל על רקע לאומני
מחוז זארבריקן

**מחוז זארבריקן** (בגרמנית: **Saarbrücken**) הוא מחוז בדרום מדינת חבל הסאר שבגרמניה. בירת המחוז היא בעלת אותו שם והיא גם בירת מדינת חבל הסאר.

## גאוגרפיה
נהר הסאר, יובל של המוזל (שהוא עצמו יובל של הריין), עובר בשטח המחוז ובעיר זארבריקן. גבולו הדרומי של המחוז הוא חלק מגבול גרמניה-צרפת.

## היסטוריה
המחוז הוקם בשנת 1816. בשנת 1974 אוחדו המחוז והעיר העצמאית זארבריקן לכדי ישות מנהלית אחת.
במהלך המאה ה-19 וה-20 נבנו תעשיות הברזל בפלקלינגן, המהוות אתר מורשת עולמית.

## ערים ועיירות
במחוז 5 ערים ו-5 עיריות מקומיות. להלן רשימת הערים:
* זארבריקן
* זולצבך
* פיטלינגן
* פרידריכסטאל
* פלקלינגן

## קישורים חיצוניים

זארבריקן
Jonas20: Greetings from Your Hometown Tour

**Jonas20: Greetings from Your Hometown Tour** הוא סיבוב ההופעות השלושה עשר של להקת הפופ רוק האמריקאית האחים ג'ונאס, לציון 20 שנה להיווסדה. סיבוב ההופעות החל ב-10 באוגוסט 2025 באצטדיון מטלייף באיסט רתרפורד, ניו ג'רזי, וצפוי להסתיים ב-14 בנובמבר 2025 באנקסוויל, קונטיקט, וכולל 53 מופעים.

## רֶקַע
האחים הופיעו ב"בוקר טוב אמריקה" ב-21 במרץ 2025, לקראת כנס JonasCon. במהלך הראיון, הם הכריזו על סיבוב הופעות לציון 20 שנה, שנקרא במקור *Jonas20: Living the Dream*. יומיים לאחר מכן, הוכרזו 43 מופעים ברחבי צפון אמריקה, כאשר להקות ה-All-American Rejects, בויז לייק גירלז ומרשמלו ישמשו שמופעי חימום בתאריכים נבחרים.

ביוני 2025, שש מהמופעים המתוכננים כללו שינויים במקומות, מאצטדיונים לאמפיתיאטראות או ארנות. בהצהרה, דרך הרשתות החברתיות שלהם, כתבה הלהקה:  בשבוע שלאחר מכן, תשע הופעות נוספות נוספו לסיבוב ההופעות, מה שהביא אותו ל-52 מופעים ברחבי צפון אמריקה, וב-2 בספטמבר, נוספה הופעה נוספת באורלנדו, כלומר 53 הופעות בסך הכל בסיבוב ההופעות.
## הפקה
עם ההכרזה על סיבוב ההופעות, נחשף כי בנוסף למוזיקה של הלהקה עצמה, יבוצעו במהלך המופע פרויקטים סולו של ג'ו וניק ג'ונאס, להקת The Administration, Deleasa ו-DNCE.

## סט ליסט
רשימת השירים הזו היא מהמופע באיסט רתרפורד ב-10 באוגוסט 2025.

### שינויים והערות

* במהלך ההופעה ב-10 באוגוסט 2025 באיסט רתרפורד:
** "Meant to Live" ן-"Hold On" בוצעו עם סוייצ'פוט
** "Beautiful Soul" בוצע עם ג'סי מקרטני
** "Slow Motion" ו-"Leave Before You Love Me" בוצעו עם מרשמלו
** "Love You Better" בוצע עם דין לואיס
** "This Is Me" ו-"Wouldn't Change a Thing" בוצעו עם דמי לובאטו
* במהלך ההופעה ב-12 באוגוסט 2025 בבריסטו, "Dear Maria, Count Me In" בוצע עם אול טיים לואו.
* במהלך ההופעה ב-14 באוגוסט 2025 בקמדן, "Just the Girl" בוצע עם דה קליק פייב.
* במהלך ההופעה ב-15 באוגוסט 2025 בווירג'יניה ביץ', "MMMBop" בוצע עם הנסון.
* במהלך ההופעה ב-17 באוגוסט 2025 בהרשי:
** "Say Anything (Else)" בוצע עם קארטל
** "The Reason" בוצע עם הובסטנק
* במהלך ההופעה ב-21 באוגוסט 2025 בטורונטו:
** "If the World Was Ending" בוצע עם ג'ייפי סאקס
** "Scars to Your Beautiful" בוצע עם אלסיה קארה
* במהלך ההופעה ב-23 באוגוסט 2025 בבוסטון:
** גלן פאוול הציג את הלהקה
** "Vindicated" ו-"Take a Breath" בוצעו עם כריס קראבה
** "Beautiful Soul" ו-"Leavin'" בוצעו עם מקרטני
** "Leave (Get Out)" ו-"Vacation Eyes" בוצעו עם ג'וג'ו
* במהלך ההופעה ב-28 באוגוסט 2025 בדטרויט, "Happen to Me" בוצע עם ראסל דיקרסון.
* במהלך ההופעה ב-31 באוגוסט 2025 בדאלאס, "Worth It" ו-"Work from Home" בוצעו על ידי פיפת' הרמוני
* במהלך ההופעה ב-6 בספטמבר 2025 באינגלווד:
** "All of Me" ו-"I Believe" בוצעו עם ג'ון לג'נד
** "She Looks So Perfect" בוצע עם 5 Seconds of Summer

## מופעים

## ביאורים

## הערות שוליים

קטגוריה:סיבובי הופעות מ-2025
קטגוריה:סיבובי הופעות בארצות הברית
קטגוריה:סיבובי הופעות בקנדה
חיילים: היסטוריה של לוחמים בקרב

**חיילים: היסטוריה של לוחמים בקרב** (באנגלית: **Soldiers: A History of Men in Battle**) היא סדרת תיעודית טלוויזיונית בריטית משנת 1985 של BBC, העוסקת בהיסטוריה של מלחמה מימי קדם ועד מלחמת פוקלנד.

כל פרק מציג את המלחמה מנקודת מבטו של משתתף אחר: חיל רגלים, תותחן, פרש, איש שריון, טייס, לוחם גרילה, רופא צבאי, לוגיסטיקן ומפקד. הסדרה והספר הנלווה לה נכתבו בידי ג'ון קיגן וריצ'רד הולמס, והסדרה הוגשה בידי פרדריק פורסיית'.

## פרקים
# "פני הקרב" (18 בספטמבר 1985)
# "פרשים" (25 בספטמבר 1985)
# "תותחן" (2 באוקטובר 1985)
# "רוח הלחימה" (9 באוקטובר 1985)
# "חיל רגלים" (23 באוקטובר 1985)
# "טנק" (30 באוקטובר 1985)
# "כוח האוויר" (6 בנובמבר 1985)
# "הנדסה קרבית" (13 בנובמבר 1985)
# "פצוע" (20 בנובמבר 1985)
# "גידי המלחמה" (27 בנובמבר 1985)
# "מפקד" (4 בדצמבר 1985)
# "בלתי סדיר" (11 בדצמבר 1985)
# "חוויית המלחמה" (18 בדצמבר 1985)

## קישורים חיצוניים
* Soldiers: A History of Men in Battle (ספר) באתר אמזון

## הערות שוליים

 
קטגוריה:BBC: תוכניות וסדרות
קטגוריה:יצירות משנת 1985
קטגוריה:צבא בתרבות
סול גרין

**סול גרין** (יולי 1921 - 14 ביוני 2021) היה פרופסור לעבודה סוציאלית, ממיסדי בתי הספר לעבודה סוציאלית באוניברסיטת בר-אילן, וישיבה יוניברסיטי בניו יורק בארצות הברית.

## קורות חיים
גרין נולד באודסה באוקראינה (1921). הוא היה מומחה לעבודה סוציאלית.

במהלך השנים היה חבר סגל באוניברסיטאות שונות בעולם: ייסד והיה גם הדקאן הראשון (1966-1967) של בית הספר לעבודה סוציאלית ע״ש לואיס וגבי וייספלד באוניברסיטת בר-אילן.

הוא היה המייסד והדקאן הראשון של בית הספר לעבודה סוציאלית ע"ש וקורצווייל בישיבה יוניברסיטי, ממנה פרש כפרופסור אמריטוס ב-1988.

כמו כן הוא לימד כשנה באוניברסיטת מלבורן באוסטרליה..

לצד עבודתו האקדמית הוא עמד בראש מחנות ה-Y (מחנה קיץ לנוער יהודי) במונטריאול בקנדה, והיה פעיל ועבד בהתנדבות בקהילות יהודיות בעולם.

## חיים אישיים
בשנת 1990 עלה לישראל עם אשתו ג׳וליה, לה היה נשוי עד לפטירתה.

בישראל, ג׳וליה וסול היו פעילים במספר ארגונים: משפחה אחת עמותה ישראלית העוסקת בסיוע לנפגעי פעולת איבה; עמותת מלב"ב - מרכז לטיפול בקשיש בקהילה המעניקה טיפול לאנשים עם דמנציה ותמיכה במשפחותיהם; מכון פרדס, מכון לחנוך יהודי לסטודנטים יהודים מחו"ל ומוזיאון ישראל בירושלים.

לבני הזוג נולדו שני ילדים נתן ועזרא, נכדים ונינים.

ביום הולדתו ה-99 בחרו חבריו לבית הכנסת לנטוע על שמו יער עם 99 עצים.

סול גרין נפטר בירושלים ביוני 2021, כחודש לפני הגיעו לגיל 100.

## קישורים חיצוניים
* פרופ' סול גרין ז"ל, בית הספר לעבודה סוציאלית, אוניברסיטת בר-אילן
* Sol Green, Founder and Dean of Wurzweiler’s Block Program, Passes Away at 99, YUNews, 14.6.21
## הערות שוליים

קטגוריה:סגל אוניברסיטת בר-אילן: עבודה סוציאלית
קטגוריה:סגל ישיבה יוניברסיטי
קטגוריה:ישראלים שנולדו ב-1921
קטגוריה:ישראלים שנפטרו ב-2021
NCIS: טוני וזיוה

**NCIS: טוני וזיוה** (באנגלית: **NCIS: Tony & Ziva**) היא סדרת טלוויזיה אמריקאית המשודרת ברשת Paramount+. הסדרה מהווה ספין אוף לסדרה האמריקאית הוותיקה, "NCIS". הסדרה עלתה לראשונה ב-4 בספטמבר 2025. בישראל התוכנית משודרת ב-yes.

## צוות השחקנים והדמויות
* מייקל ות'רלי – **אנתוני דינוזו**
* קוט דה פבלו – **זיוה דוד**
* איסלה ג'י – **טלי דינוזו**
** אוליביה ברודי – **טלי הצעירה**
* אמיטה סומאן – **קלודט קארון**
* לארה רוסי – **סופי סאמרס**
* מקסימיליאן אוסינסקי – **בוריס פסקוב**, ההאקר שמאחורי 9.4
* אן-מארי ולדק – **פרוזסי גורטווה**, ארוסתו של בוריס
* ג'וליאן אובנדן – **ג'ונה מרקהאם**
* ג'יימס ד'ארסי – **הנרי ריינר-האנט**, חברו של טוני מהאינטרפול
* נאסימה בנצ'יקו – **מרטין אראנו**
* טרנס מיינארד – **ד"ר לאנג**, הפסיכולוג של זיוה
* עמנואל בונאמי – **פייר גלימרד**, בן זוגה של מרטין
* שון פרטווי – **ארון גרייבס**

## סקירת הסדרה

## הפקה
בסדרה מככבים מייקל ות'רלי וקוט דה פבלו, שחוזרים לגלם את תפקידיהם כסוכנים מיוחדים לשעבר של NCIS, טוני דינוזו וזיוה דוד, בהתאמה. זוהי הפעם הראשונה שהשניים מופיעים יחד על המסך מזה 12 שנים מאז פרק העונה 11 של "NCIS".

זוהי הסדרה השביעית המתרחשת ביקום של NCIS, והראשונה שפותחה בלעדית עבור פלטפורמת סטרימינג. ביוני 2025 אושר כי הסדרה תעלה לאקרנים ב-4 בספטמבר 2025.

השואו ראנר של התוכנית תיאר אותה כ"סיפור אהבה לא שגרתי". גם ות'רלי ודה פבלו משמשים כמפיקים בפועל של הסדרה, אותה הם, על פי הדיווחים, מפתחים כבר מספר שנים.

באמצע מאי 2024, הפודקאסט הרשמי הראשון של יקום NCIS, הוקרן בבכורה בספוטיפיי. הפודקאסט, בהנחיית דה פבלו וות'רלי, חוזר לפרקים הזכורים ביותר של הסדרה עם פרשנות מאחורי הקלעים.

## שחרור
ביוני 2025 הוכרז כי הסדרה תעלה לראשונה ב-4 בספטמבר 2025, עם שלושה פרקים בלעדיים ב-Paramount+ בארצות הברית ובמספר טריטוריות. לאחר הבכורה, פרקים חדשים ישודרו מדי שבוע בימי חמישי, כאשר סיום העונה יתקיים ב-23 באוקטובר 2025.

## ראו גם
* 
* 
* 
* 
* 

## קישורים חיצוניים

## הערות שוליים

קטגוריה:סדרות קומדיה רומנטית אמריקאיות
קטגוריה:אולפני CBS: תוכניות וסדרות
קטגוריה:פרמאונט+: תוכניות וסדרות
קטגוריה:סדרות ספין-אוף אמריקאיות
קטגוריה:סדרות פעולה אמריקאיות
קטגוריה:סדרות טלוויזיה אמריקאיות שעלו לשידור בשנת 2025
הדיוויזיה ה-218 (האימפריה הגרמנית)

**הדיוויזיה ה-218** (בגרמנית: **218. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-8 בספטמבר 1916, והועמדה תחת פיקודו של קונסטנטין גנטנר. הדיוויזיה לחמה בחזית הרומנית, והשתתפה בקרבות השונים, ובכלל זה בקרב בוקרשט.

עם תום המלחמה חזרה הדיוויזיה לגרמניה דרך הונגריה, יחד עם קבוצת הארמיות מקנזן, וב-21 ביוני 1919 פורקה הדיוויזיה.

## מפקדים
* גנרל-לויטננט קונסטנטין גנטנר (8 בספטמבר 1916 – 21 ביוני 1917)
* גנרל-לויטננט ארנסט ארמין פון נוסטיץ (21 ביוני 1917 – 21 ביוני 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

218
218
מיודראג מלאדנוביץ'

**מְיוֹדְרָאג מְלָאדֶנוֹבִיץ**' (Miodrag Mladenović, סרבית: Миодраг Младеновић; נולד ב־14 ביוני 1964 בזֶמוּן, בלגרד, סרביה) הוא רב-אמן בקומפוזיציה שחמטאית (Grandmaster of Chess Composition) סרבי-אמריקאי, ידוע במיוחד בזכות תרומותיו המשמעותיות ליצירת בעיות שחמט ופתרונן.

מלאדנוביץ' למד לשחק שחמט בגיל ארבע. בגיל 14 החל לחבר בעיות שחמט, לאחר שלמד קומפוזיציה שחמטאית מאביו, יוצר בעיות השחמט סלובודן מלאדנוביץ'.

עד סוף שנת 2007 פורסמו 315 מיצירות השחמט שלו. עד אלבום פיד"ה משנת 2001–2003, הוא השיג ציון של 72.17, ועל כך הוענק לו התואר רב-אמן בקומפוזיציה בשחמט בכינוס PCCC ברודוס בשנת 2007.

מלאדנוביץ' מחזיק בתואר רב-אמן בפתרון בעיות שחמט. ביולי 2012, דורג במקום ה-13 בעולם עם דירוג של 2613. הדירוג הגבוה ביותר שלו בפתרון בעיות שחמט היה 2640.

מלאדנוביץ' התגורר בשיקגו למעלה מעשר שנים ויש לו אזרחות כפולה של סרביה ושל ארצות הברית. כיום הוא עובד במרכז הפיתוח של מיקרוסופט בבלגרד.

## בעיות שחיבר
הלבן מתחיל ונותן מט בשלושה מסעים, בעיה משנת 1997 שפורסמה ב-LIGA PROBLEMISTA

הלבן מתחיל ונותן מט בשלושה מסעים, בעיה משנת 1997 שפורסמה ב-LIGA PROBLEMISTA, יוטיוב, החל מדקה 12:50

## הערות שוליים

קטגוריה:שחמטאים סרבים
קטגוריה:אמריקאים שנולדו ב-1964
קטגוריה:סרבים שנולדו ב-1974
פורום המדיה הערבי

**פורום המדיה הערבי** (באנגלית:** Arab Media Forum** - **AMF**, בערבית: **منتدى الإعلام العربي**) הוא כנס תקשורתי ערבי אשר נוסד בשנת 2001 בדובאי. הפורום מתקיים בחסות מועדון העיתונות של דובאי בתמיכת ממשלת דובאי ובהובלת האמיר מחמד בן ראשד אל-מכתום. החל משנת 2024 הפורום נערך כחלק מפסגת המדיה הערבית. יש להבחין בין פורום המדיה הערבית הנערך בדובאי תחת "מועדון העיתונות של דובאי", לכנס בעל שם דומה הנערך בכווית.

## פעילות הפורום ומטרותיו
הפורום מתכנס על בסיס שנתי ומרכז בשנים האחרונות למעלה מ-3000 אנשי תקשורת ומשפיענים מכל רחבי העולם, רובם מהעולם הערבי. בשני העשורים האחרונים הפורום כלל למעלה מ־70,000 משתתפים. מטרתו היא לאפשר דיון באתגרים המקצועיים המשותפים, לצד התפתחות ענף התקשורת בעולם הערבי והתאמתו לפלטפורמות משתנות בעידן המודרני. הפורום מארח פאנלים, ראיונות והרצאות שונות בנושאי תרבות, ספורט, כלכלה, טכנולוגיה ותקשורת.

החל משנת 2024 הוחלט כי כלל האירועים המתרחשים תחת חסות 'מועדון העיתונות של דובאי' יאוגדו לאירוע שנתי של "פסגת המדיה הערבית", יחד עם "פסגת משפיעני הרשתות החברתיות הערביים", "פורום המדיה האמירתי" ו"פרס העיתונאות הערב"'.

## הערות שוליים

קטגוריה:איחוד האמירויות הערביות
קטגוריה:תקשורת ערבית
קטגוריה:ערביי ישראל: ארגונים
הנרי פוקואה

**הנרי לוס פוקואה האב** (באנגלית: **.Henry Luse Fuqua Sr**; ) היה פוליטיקאי אמריקאי מלואיזיאנה, איש המפלגה הדמוקרטית, שכיהן כמושל לואיזיאנה ה-38 מ-1924 ועד מותו.

## ראשית חייו
הנרי פוקואה נולד בבאטון רוז', בירת לואיזיאנה, כבנם של ג'יימס אוברטון פוקואה ושל ג'נט מריה (לבית פולס) פוקואה. אביו היה עורך דין וותיק מלחמת ארצות הברית-מקסיקו, ושירת בצבא הקונפדרציה במלחמת האזרחים האמריקאית. בין אחיו היה סטיבן א. פוקואה , קצין בצבא ארצות הברית שהגיע לדרגת מייג'ור גנרל.

פוקואה למד בקולג' בבאטון רוז'. בשנים 1875–1882 הוא למד באוניברסיטת המדינה של לואיזיאנה כסטודנט שלא מן המניין. הוא השלים קורס מיוחד בהנדסה, שלאחריו הוא עבד במשך שנה כעוזר מהנדס במיזמי תחבורה בלואיזיאנה ובמיסיסיפי, כולל בחברת הרכבות עמק יאזו ומיסיסיפי.

לאחר שובו לבאטון רוז' ב-1883, עבד פוקואה כפקיד בחברה לאספקת חומרי בניין וכלי עבודה, שאותה הוא הפך לאחת הגדולות בענף בלואיזיאנה. ב-1916 הובילה הצלחתו העסקית למינויו כמנהל הכללי של בית הכלא המדינתי של לואיזיאנה הקרוי "אנגולה". תוך עשיית שימוש בעבודת האסירים, הרחיב פוקואה את עבודות החקלאות של בית הכלא לענפי הסוכר, האורז, והכותנה, וכך הפיק רווחים עבור המדינה.

ב-1890 נשא פוקואה לאישה את מארי לור "לאורה" מאטה, ולשניים נולדו שלושה ילדים, מאטה, ג'יימס אוברטון, והנרי לוס הבן.

## מושל לואיזיאנה
אף על פי שלא היה פעיל בפוליטיקה, זכה פוקואה לעידוד מתומכיו ב-1924 להתמודד על מועמדות המפלגה הדמוקרטית לתפקיד מושל לואיזיאנה. בבחירות המקדימות הוא סיים שני לאחר יואיט בואנקוד , שהיה אז סגן המושל המכהן, ולפני יואי לונג. בסיבוב השני שהתקיים בינו לבין בואקונד, העבירו אליו רוב תומכיו של לונג את קולותיהם, והוא הביס את בואנקוד בקלות. כשבעשורים שלאחר מלחמת האזרחים היה ניצחון בבחירות המקדימות של הדמוקרטים הבטחה לניצחון בבחירות הכלליות, נבחר פוקואה כמושל, וב-13 במאי 1924 הושבע כמושל.

פוקואה כיהן כמושל עד למותו. במהלך תקופת כהונתו הקצרה, אחד מהנושאים שעמדו בסדר עדיפות עליון עבורו היה העברת חוק נגד הקו קלוקס קלאן. הוא גם פיקח על הפעלת תוכניות להרחבת המימון למערכת החינוך הציבורית ועל מימון לסלילת ושיפור הכבישים.

הנרי פוקואה נפטר במהלך כהונתו כמושל בבאטון רוז' ב-11 באוקטובר 1926. בתחילה הוא נטמן בבית הקברות מגנוליה שבעיר, ומאוחר יותר הועברה קבורתו לפארק הזיכרון והמאוזולאום רוזלואן שבעיר.

## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 2 Westport, Conn.; Meckler Books, 1978, pp. 581-582


## קישורים חיצוניים

* הנרי פוקואה באתר אגודת המושלים הלאומית 
* הנרי פוקואה באתר The Political Graveyard 
* 

## הערות שוליים

קטגוריה:אמריקאים ילידי לואיזיאנה
קטגוריה:באטון רוז': אישים
קטגוריה:מושלי לואיזיאנה
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1865
קטגוריה:אמריקאים שנפטרו ב-1926
הדיוויזיה ה-219 (האימפריה הגרמנית)

**הדיוויזיה ה-219 (הסקסונית ה-10)** (בגרמנית: **219. Infanterie-Division (10. Königlich Sächsische)**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-29 בדצמבר 1916, והועמדה תחת פיקודו של אלפרד פון קוטש. הדיוויזיה הוצבה בחזית המערבית באזור פלגת הארמייה A ליד מץ. בתחילת אוקטובר 1917 היא נסוגה מהחזית והועברה לחזית המזרחית. עם תום המלחמה חזרה הדיוויזיה לגרמניה דרך הונגריה, יחד עם קבוצת הארמיות מקנזן, וב-14 בינואר 1919 פורקה הדיוויזיה.

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

219
219
פיניאס היצ'קוק

**פיניאס וורן היצ'קוק** (באנגלית: **Phineas Warren Hitchcock**; 30 בנובמבר 1831 – 10 ביולי 1881) היה פוליטיקאי אמריקאי, אשר כיהן כחבר בית הנבחרים וכסנאטור מטעם נברסקה. מחוז היצ'קוק בנברסקה נקרא על שמו.

## ביוגרפיה
### ראשית חייו
היצ'קוק נולד ב-30 בנובמבר 1831 בניו לבנון, מחוז קולומביה, ניו יורק, כבנם של גאד היצ'קוק וננסי פריים. בגיל 16 החל בלימודי הכנה בני שנתיים באקדמיית גרייט ברינגטון שבמסצ'וסטס.

לאחר מכן נכנס ללימודים בוויליאמס קולג' שבעיר ויליאמסטאון, מסצ'וסטס, והשלים את לימודיו ב־1855. בין חבריו לספסל הלימודים היו ג'יימס גרפילד (לימים נשיא ארצות הברית), ג'יימס גילפילן וג'ון ג'יימס אינגולס. לאחר שסיים את לימודיו, ולאחר כמה שנים של לימודי משפטים ועבודה עיתונאית בניו יורק, עבר באביב 1857 לטריטוריית נברסקה, והתיישב באומהה, שהייתה אז יישוב קטן.

### קריירה
באומהה פתח משרד עורכי דין, ושילב את עיסוקו המשפטי עם סוכנות לביטוח ועסקי נדל"ן.

### קריירה פוליטית
היצ'קוק מונה למרשל פדרלי בין השנים 1861–1864. כרפובליקני, נבחר להיות נציג טריטוריית נברסקה בבית הנבחרים של ארצות הברית במהלך הקונגרס ה־39, וכיהן מ־4 במרץ 1865 עד 1 במרץ 1867 – השנה בה התקבלה נברסקה לאיחוד כמדינה. לאחר מכן מונה לסוקר הכללי של נברסקה ואיווה (1867–1869). ב־1870 נבחר לסנאט של ארצות הברית מטעם המפלגה הרפובליקנית וכיהן קדנציה אחת, מ־4 במרץ 1871 עד 3 במרץ 1877. הוא ניסה להיבחר שוב אך נכשל.

במהלך כהונתו כיהן כיושב־ראש ועדת הטריטוריות בקונגרס ה־44. במקביל עסק גם בהוצאה לאור של עיתונים ובפעילות עסקית.
בשנת 1873 הציג בקונגרס את "חוק תרבות העצים" (Timber Culture Act), שהיה המשך לחוק ההתיישבות (Homestead Act). החוק, שעבר ב־3 במרץ 1873, איפשר למתיישבים לקבל 160 אקרים של קרקע אם ייטעו 40 אקרים עצים. בתום שמונה שנים יכלו לקבל בעלות מלאה אם עמדו בתנאים – והוענקה להם אפשרות של חמש שנים נוספות, כלומר עד 13 שנים בסך הכול. המתיישב היה חייב להוכיח שהעצים ניטעו וטופחו, ושלא פחות מ־675 עצים חיים לאקר נותרו בשטח. לשם כך נדרשו המתיישב ושני עדים להגיש תצהיר ("הוכחת תרבות עצים") לפני שניתנה התעודה הסופית והבעלות.

היצ'קוק סבל מדלקת התוספתן כרונית במשך שנים, ונפטר בביתו באומהה ב־10 ביולי 1881, בגיל 49, לאחר שהתוספתן שלו התפוצץ.

## חיים אישיים
ב־27 בדצמבר 1858 נישא באומהה לאני מ. מונל, בתם של לוסינדה קרפנטר וד"ר גילברט ס. מונל – בוגר בית הספר לרפואה של אוניברסיטת קולומביה (1839) וחבר אגודת המתיישבים הוותיקים. אני נולדה ב־1837 בניוברג, ניו יורק, נפטרה ב־1877 באומהה, ונקברה בבית הקברות פרוספקט היל.
לזוג נולדו שלושה ילדים באומהה:
*גילברט היצ'קוק (1859), מייסד העיתון Omaha World-Herald ולימים חבר בית הנבחרים והסנאט של ארצות הברית.
*גרייס היצ'קוק (1862).
*ג'ון גריי היצ'קוק (1865).

## קישורים חיצוניים
*
* 

קטגוריה:אמריקאים ילידי מדינת ניו יורק
קטגוריה:בוגרי ויליאמס קולג'
קטגוריה:חברי הסנאט של ארצות הברית מנברסקה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1831
קטגוריה:אמריקאים שנפטרו ב-1881
ישראל כהן (מפיק)

**ישראל כהן** (נולד ב-1980) הוא איש תקשורת, מפיק, יוצר ומנהל טלוויזיה ישראלי, המכהן כמנהל ערוץ 97.

## ביוגרפיה
כהן התחנך בתלמודי תורה, ישיבות ובכולל אברכים. בהמשך השלים לימודים אקדמיים בתחום התקשורת וההפקה, לצד הכשרות מקצועיות בניהול מדיה דיגיטלית.

כהן שימש בתפקיד ניהוליים ברשת ההפצה גל פז במשך כחמש שנים, ושימש כמנכ"ל משרד הפקות וייצוג אמנים במשך ארבע שנים נוספות.

כהן הצטרף לארגון הידברות בשנת 2012, תחילה כמנהל מערך מתנדבים ובהמשך בתפקידי ניהול נוספים, בהם מנהל שיווק, מנהל 'מחלקת חסד' ומנהל יישומון "צופיה".

בין השנים 2015–2020 שימש כמפיק והעורך הראשי של ערוץ הטלוויזיה של הארגון. במסגרת זו ניהל את מערך ההפקות, היה אחראי על הפקת עשרות תוכניות, סדרות ומשדרים, הקים מערך הפקות דיגיטל, פיתח פורמטים מקוריים ויצר מספר תוכניות וסדרות (בניהם: במטבח של עדן, לצאת מאזור הנוחות, בסלון של עמירן, עונג שבת, זה אפשרי ועוד). בשנת 2020 מונה למנהל הערוץ.

## קישורים חיצוניים

* 
* מסר נפש עבור עם ישראל: הלך לעולמו הרב אלעזר כהן זצ"ל, באתר הידברות, 17 באפריל 2023

## הערות שוליים

קטגוריה:אנשי טלוויזיה ישראלים
קטגוריה:מנכ"לים ישראלים
קטגוריה:ערוץ הידברות
קטגוריה:סגל ערוץ הידברות
קטגוריה:פתח תקווה: אישים
קטגוריה:ישראלים שנולדו ב-1980
גאוסו דיארה

**גאוסו קיאסו דיארה** (בצרפתית: **Gaoussou Kyassou Diarra**; נולד ב-21 בנובמבר 2002 בבמקו שבמאלי) הוא כדורגלן מאלי המשחק בעמדת קשר הכנף בקבוצת פיינורד מליגת העל ההולנדית ובנבחרת מאלי.

## קריירת מועדונים
דיארה הוא בנו של איש עסקים מאלי. בשנת 2024 עבר לאיסטנבול על-מנת ללמוד מנהל עסקים באוניברסיטת הליץ'. הוא התפרסם כאשר שיחק במדי קבוצת הכדורגל של האוניברסיטה.

בשנת 2024 חתם בקבוצת בייקוז אנאדולו (לימים טוזלהספור) מליגת המשנה הטורקית, אך לא שיחק במדי המועדון. ב-15 באוגוסט 2024 חתם באיסטנבולספור מליגת המשנה הטורקית, במדיה ערך 34 הופעות ליגה והבקיע 15 שערים.

ב-4 ביולי 2025 חתם בפיינורד מליגת העל ההולנדית.

## קריירה בין-לאומית
ב-5 ביוני 2025 ערך דיארה את הופעת הבכורה שלו בנבחרת מאלי, בהפסד 0–1 לנבחרת הרפובליקה הדמוקרטית של קונגו במשחק ידידות.

## קישורים חיצוניים

## הערות שוליים

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני טוזלספור
קטגוריה:כדורגלני איסטנבולספור
קטגוריה:כדורגלני פיינורד
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2025
קטגוריה:מאלים שנולדו ב-2002
חאג' מחמוד

**מוחמד בלחאג' מחמוד** (בערבית: **مُحَمَّد بَلْحَاجّ مَحْمُود**, בתעתיק מדויק: **מחמד בלחאג' מחמוד**; נולד ב-24 באפריל 2000 בסוסה שבתוניסיה) הוא כדורגלן תוניסאי המשחק בעמדת הקשר האחורי בקבוצת לוגאנו מליגת העל השווייצרית ובנבחרת תוניסיה.

## קריירת מועדונים
מחמוד גדל במחלקת הנוער של אטואל דו סאחל. בשנת 2019 החל לשחק בקבוצה הבוגרת של המועדון במסגרת ליגת העל התוניסאית. ב-27 באוגוסט 2021 חתם על חוזה לארבע שנים בלוגאנו מליגת העל השווייצרית.

## קריירה בין-לאומית
מחמוד נכלל בסגל נבחרת תוניסיה לטורניר גביע אפריקה לאומות בשנת 2024, מבלי שערך הופעות במדי הנבחרת עד למועד הזימון. הוא לא שיחק בטורניר.

ב-4 בספטמבר 2025 ערך את הופעת הבכורה שלו בנבחרת, בניצחון 0–3 על נבחרת ליבריה במסגרת מוקדמות מונדיאל 2026.

## תארים
;לוגאנו
* הגביע השווייצרי (1): 2021/2022

## קישורים חיצוניים

## הערות שוליים

קטגוריה:כדורגלנים תוניסאים
קטגוריה:קשרי כדורגל תוניסאים
קטגוריה:כדורגלני אטואל דו סאהל
קטגוריה:כדורגלני לוגאנו
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:תוניסאים שנולדו ב-2000
מאורו זיילסטרה

**מאורו נילס זיילסטרה** (באינדונזית ובהולנדית: **Mauro Nils Zijlstra**; נולד ב-9 בנובמבר 2004 בזאנדאם שבהולנד) הוא כדורגלן אינדונזי-הולנדי המשחק בעמדת החלוץ בקבוצת פולנדם מליגת העל ההולנדית ובנבחרת אינדונזיה.

## קריירת מועדונים
זיילסטרה גדל במחלקות הנוער של א.ז. אלקמאר, אמסטרדמשה FC, אן.אה.סיי. ניימכן ופולנדם. בשנת 2024 החל לשחק בקבוצה הבוגרת של פולנדם במסגרת ליגת המשנה ההולנדית, ובתום עונת  העפיל עם המועדון לליגת העל ההולנדית.

## קריירה בין-לאומית
זיילסטרה נולד בהולנד למשפחה ממוצא אינדונזי. בחודש יולי 2025 הודיע כי החליט לייצג את אינדונזיה בזירה הבין-לאומית. ב-29 באוגוסט 2025 קיבל אזרחות אינדונזית, וב-3 בספטמבר זומן לסגל נבחרת אינדונזיה לקראת משחקי הידידות נגד נבחרות טאיוואן ולבנון. ב-5 בספטמבר ערך את הופעת הבכורה שלו בנבחרת, בניצחון 0–6 על נבחרת טאיוואן.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:כדורגלנים אינדונזים
קטגוריה:חלוצי כדורגל אינדונזים
קטגוריה:כדורגלני פולנדם
קטגוריה:כדורגלני נבחרת אינדונזיה
קטגוריה:הולנדים שנולדו ב-2004
קטגוריה:אינדונזים שנולדו ב-2004
חיים וסרצוג (חזן)

**חיים וסרצוג** (ביידיש: **חיים וואסערצוג**; ה'תקפ"ב, 1822 – ט' באלול ה'תרמ"ב, 24 באוגוסט 1882), שכונה גם **חיים לומזער**, היה חזן ומלחין יהודי שפעל באנגליה במחצית השנייה של המאה ה-19. נחשב לאחד מחלוצי הכנסת עיבודים מקהלתיים לתפילות בבית הכנסת, וכיהן כחזן הראשון של בית הכנסת נורת' לונדון. בין תלמידיו נמנו חזנים בולטים מאירופה וארצות הברית.

## ביוגרפיה
וסרצוג נולד בשנת 1822 בעיר שייראדז שבפולין, לאב ששימש כחזן. ב-1840 בגיל 18 מונה לחזן בעיר קונין, ובהמשך שירת בקהילות נוספות בפולין ובליטא, בהן נובידבור (1854-1841), לומזה (1859-1854) ווילנה (1867-1859).

במהלך כהונתו בפולין וליטא עורר מחלוקת כאשר הכניס הרמוניה בארבעה קולות למוזיקה של התפילה – מהלך שזכה להתנגדות בקרב זרמים חסידיים. מינויו כחזן בבית הכנסת הגדול בווילנה היווה את שיא הקריירה שלו במזרח אירופה.

בשנת 1867, עם פתיחתו של בית הכנסת נורת' לונדון בלונדון, מונה לחזן הראשי של הקהילה (First Reader), וכיהן בתפקיד זה עד לפטירתו בשנת 1882. בתקופה זו התגורר ברחוב תורנהיל 33 שבשכונת ברנסבורי, לונדון – בית ויקטוריאני שמור, אשר מהווה כיום אתר היסטורי לשימור.

## פעילותו המוזיקלית
בשנת 1878 פרסם וסרצוג את הספר **שירי מקדש** – אוסף של 143 יצירות מקהלתיות לתפילה, שכתב במהלך שהותו בווילנה ובלונדון. הספר זכה לשבחי מוזיקאים באירופה, וביניהם המוזיקולוג הרוסי ניקולאי זרמבה . היצירה הידועה ביותר מתוך הספר היא העיבוד לפיוט "זכרנו לחיים". מספר מיצירותיו שולבו לאחר מכן בספר התפילה "The Voice of Prayer and Praise", המשמש בבתי כנסת אורתודוקסיים באנגליה.

## פטירתו
וסרצוג נפטר ב-24 באוגוסט 1882 בבית החולים המחוזי המלכותי בברייטון, בעקבות סיבוך שנגרם לאחר רחצה בים. הוא נטמן בבית העלמין היהודי וסט האם. הוא הותיר אחריו את רעייתו רבקה לבית ווידוסלבסקי, עשרה ילדים משותפים, וחמישה ילדים מנישואיו הראשונים לאחותה רחל.

## משפחתו
* בתו שרה נישאה לרב אברהם לוינסון, ששימש כרב בית הכנסת "מידל סטריט" בברייטון.
* בנו דוד וסרצוג התחנך בקולג' היהודי של לונדון ושימש כרב בקהילות בקארדיף, פורט אליזבת, יוהנסבורג ולונדון.
* בנו ויליאם למד מוזיקה באוניברסיטת לייפציג ושימש כמנצח המקהלה בבית הכנסת בייסווטר.
* בנו הצעיר ישראל (לימים "אייבור וורן") היה מנצח המקהלה של הקהילה הליברלית של סנט ג'ונס ווד בלונדון.

## הנצחה
ביתו בלונדון (רחוב תורנהיל 33) הפך לאתר לשימור, ומהווה מוקד עניין היסטורי בתולדות יהדות בריטניה ובתחום המוזיקה הליטורגית.

## מתלמידיו
* ישראל מיכלובסקי

## פרסומים
* **שירי מקדש: שירי בית הכנסת עתיקים וחדשים**, לונדון, 1878.

## להאזנה
*
*

## קישורים חיצוניים
* חיים וסרצוג באנציקלופדיה היהודית (Jewish Encyclopedia)
* Our House – 33 Thornhill Road, אתר החברה להיסטוריה של איזלינגטון
* 
*
*
*
*

קטגוריה:חזנים בריטים
קטגוריה:מלחינים יהודים
קטגוריה:מלחינים בריטים
קטגוריה:ילידי 1822
קטגוריה:נפטרים ב-1882
מיליאנו ג'ונתנס

**מיליאנו ג'ונתנס** (באינדונזית ובהולנדית: **Miliano Jonathans**; נולד ב-5 באפריל 2004 בארנהם שבהולנד) הוא כדורגלן אינדונזי-הולנדי המשחק בעמדת קשר הכנף בקבוצת אקסלסיור רוטרדם מליגת העל ההולנדית בהשאלה מאוטרכט ובנבחרת אינדונזיה.

## קריירת מועדונים
ג'ונתנס גדל במחלקת הנוער של ויטסה ארנהם. ב-24 באפריל 2022 ערך את הופעת הבכורה שלו בקבוצה הבוגרת של המועדון, בהפסד 0–1 לווילם II במסגרת המחזור ה-30 בליגת העל ההולנדית לעונת 2021/2022. הוא ערך שתי הופעות ליגה בעונה זו, והוסיף 18 הופעות ליגה בשתי העונות שלאחר מכן, לאחריהן נשרה ויטסה ארנהם לליגת המשנה ההולנדית. הוא פתח את עונת  בוויטסה ארנהם, במדיה הבקיע 11 שערים ב-18 הופעות בליגת המשנה.

ב-1 בינואר 2025 חתם באוטרכט מליגת העל ההולנדית.

ב-16 בינואר 2026 הושאל לאקסלסיור רוטרדם עד לתום העונה.

## קריירה בין-לאומית
ג'ונתנס נולד בהולנד למשפחה ממוצא אינדונזי. בחודש אוגוסט 2025 הודיע כי החליט לייצג את אינדונזיה בזירה הבין-לאומית. ב-3 בספטמבר 2025 קיבל אזרחות אינדונזית, וזומן לסגל נבחרת אינדונזיה לקראת משחקי הידידות נגד נבחרות טאיוואן ולבנון. ב-5 בספטמבר ערך את הופעת הבכורה שלו בנבחרת, בניצחון 0–6 על נבחרת טאיוואן.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלנים אינדונזים
קטגוריה:קשרי כדורגל אינדונזים
קטגוריה:כדורגלני ויטסה ארנהם
קטגוריה:כדורגלני אוטרכט
קטגוריה:כדורגלני אקסלסיור רוטרדם
קטגוריה:כדורגלני נבחרת אינדונזיה
קטגוריה:הולנדים שנולדו ב-2004
קטגוריה:אינדונזים שנולדו ב-2004
רוסיה: מהפכה ומלחמת אזרחים, 1917–1921

**רוסיה: מהפכה ומלחמת אזרחים, 1917–1921** (באנגלית: **Russia: Revolution and Civil War, 1917–1921**) הוא ספר עיון היסטורי מאת אנטוני ביוור, הסוקר את המהפכה הרוסית ואת מלחמת האזרחים ברוסיה. הספר יצא לאור בשנת 2022 בהוצאת Viking Press וב־Weidenfeld & Nicolson (במהדורת כריכה קשה), וכן כספר קולי בידי Tantor Audio.

## תוכן
הספר "Russia: Revolution and Civil War, 1917–1921" מאת אנטוני ביוור מציג את סיפור ההתמוטטות של האימפריה הצארית, עליית הבולשביקים לשלטון, והמלחמה האזרחית האכזרית שפרצה מיד לאחר מכן. ביוור מתאר את האירועים כמאבק רב־חזיתי שבו הבולשביקים, תוך שילוב של אידאולוגיה חסרת פשרות ואכזריות פוליטית, הצליחו לגבור על מגוון יריבים – ממשיכי דרכו של הצאר, ליברלים, סוציאליסטים מתונים, עמים לא־רוסים ואפילו כוחות זרים. הספר מציב במרכזו את ממדי האלימות, את השפעת מלחמת העולם הראשונה על החברה הרוסית, ואת העובדה שהמהפכה והמלחמה האזרחית יצרו את הבסיס המשטרי והאידאולוגי לברית המועצות.

## ביקורות
בהגרדיאן שיבחו את בהירות הכתיבה והיקף המחקר והדגישו את העדויות האישיות שמוסיפות ממד אנושי, אך התריעו מפני תיאורי הזוועה הקשים לקריאה. בניו סטייטסמן טענו כי ביוור מתמקד בממד הצבאי ומתעלם מן המנוע האידאולוגי של האלימות, וכי האכזריות נבעה מרעיונות ואמונות עמוקים לא פחות מהכאוס. ב־Financial Times ראו תיאור עוצמתי הנשען על עדויות, אך טענו שהניתוח הרעיוני מצומצם יחסית ושיש נטייה לפשט את העימות למאבק "אדומים" מול "לבנים". ב־TLS שיבחו את רוחב היריעה אך ציינו שהספר מציג בעיקר מחזה של אכזריות וחוסר סדר יותר מאשר עימות בין תפיסות מתחרות. ואילו ב-The Week תואר הספר כעבודת מחקר עוצמתית, מרתקת ומזעזעת שמבליטה את ממדי הזוועה, תוך הסתייגות מכך שביוור נוטה להעדיף תיאורים גרפיים של אלימות על פני ניתוח רעיוני מעמיק.

## קישורים חיצוניים
* דף הספר באתר הרשמי של אנטוני ביוור
* 

## הערות שוליים

קטגוריה:ספרי 2022
קטגוריה:ספרי היסטוריה
קטגוריה:ברית המועצות
קטגוריה:מהפכות ברוסיה
קטגוריה:מלחמת האזרחים ברוסיה
קטגוריה:האימפריה הרוסית: היסטוריה
נפילת ברלין 1945

**נפילת ברלין 1945** (באנגלית: **Berlin: The Downfall 1945**; בארצות הברית יצא בשם **The Fall of Berlin 1945**) הוא ספר עיון היסטורי מאת אנטוני ביוור על הקרב על ברלין במהלך מלחמת העולם השנייה. הספר יצא לאור ב־2002 בהוצאת Viking Press, ולאחר מכן ב־2003 ב־Penguin Books. הספר זכה להצלחה מסחרית וביקורתית, היה בראש רשימות רבי־המכר בשבע מדינות ובראש חמשת הספרים הנמכרים ביותר בתשע מדינות נוספות. יחד עם ספרו הקודם של ביוור, סטלינגרד (1998), נמכרו כמעט שלושה מיליון עותקים.

## תוכן
הספר מתאר מחדש את מהלך הקרב על ברלין בשנת 1945, שבו הביס הצבא האדום את הוורמאכט וסיים את שלטון היטלר ואת קיומו של הרייך השלישי, ובכך הביא לסיום מלחמת העולם השנייה באירופה. פרסום הספר לווה בתוכנית BBC מסדרת Timewatch שסקרה את מחקרו של ביוור.

## פרסים
בשנת 2003 קיבל ביוור את פרס הנאמנים הראשון של מגזין History Today בשיתוף Longman.

## פרסום
בארצות הברית יצא הספר בשם The Fall of Berlin 1945, ובנוסף תורגם ל־24 שפות. המהדורה הבריטית בכריכה רכה יצאה ב־2003 בהוצאת Penguin Books. בישראל יצאו שתי מהדורות, של הוצאת יבנה בשנת 2003, ושל הוצאת ידיעות אחרונות בשנת 2021.

## ביקורות
עיתון הראלד הסקוטי תיאר את הספר כ"נרטיב מרתק שמחייה בעוצמה את הבלבול, האכזריות, האומץ והשיגעון של התקופה, תוך שימוש בעדויות עדי ראייה ובקטעי יומנים".

עם זאת, הספר עורר ביקורת רבה, במיוחד ברוסיה, בשל התייחסותו לפשעי מלחמה של הצבא האדום, ובעיקר תיאורי אונס המוני שביצעו חיילי הצבא האדום בנשים גרמניות ובעובדות כפייה סובייטיות. גריגורי קראסין, שגריר רוסיה בבריטניה, גינה את הספר כ"שקרים" ו"השמצה כלפי העם שהציל את העולם מהנאציזם".

ההיסטוריון הרוסי אולג רז'שבסקי טען כי ביוור "מחזיר לתחייה את הדעות המוכחות והשקריות של היסטוריונים ניאו־נאצים". לדבריו, ניסוחיו של ביוור מתאימים ל"ספרות זולה יותר מאשר למחקר מדעי". ביוור הגיב כי עיקר המקורות שלו הם מסמכים סובייטיים, במיוחד דוחות ה־NKVD בארכיון המדינה של הפדרציה הרוסית (GARF), וכן עדויות אישיות אמינות רבות. הוא הוסיף כי יש לקוות שהיסטוריונים רוסים "יאמצו גישה אובייקטיבית יותר כלפי חומרים מארכיוניהם, שסותרים את המיתוס ההרואי של הצבא האדום כליברטרים".

ההיסטוריון הבריטי ריצ'רד אוברי הגן על ביוור, וטען כי סירובם של ההיסטוריונים הרוסים להכיר בפשעי המלחמה נובע מכך שהם "כתבו את היסטוריית המנצחים".

## הערות שוליים

קטגוריה:מלחמת העולם השנייה
קטגוריה:ספרי 2002
התפתחות קוסמית

**התפתחות קוסמית: עליית המורכבות בטבע** (2001) הוא ספר עיון מאת האסטרופיזיקאי מאוניברסיטת הרווארד, אריק צ'ייסון. הספר בוחן את ההתפתחות הקוסמית, הכוללת את ההיסטוריה של ההתפתחות הטבעית מהמפץ הגדול ועד היום, מנקודת מבט של המדע הרב-תחומי המתפתח של ההיסטוריה הגדולה. הוא מספק הסבר לכך שמבנים פשוטים ששרדו מיליארדי שנים התפתחו למבנים מורכבים יותר, כגון כוכבים, כוכבי לכת, חיים ובני אדם בתרבויות מורכבות. הספר נכתב לקהל כללי המתעניין במדע.
## סקירה
צ'ייסון טוען כי ניתן לבחון את ההיסטוריה הקוסמית מנקודת מבט של זרימות אנרגיה. הוא מנתח את זרימות האנרגיה דרך אובייקטים שונים וטוען כי זרימות אלו רלוונטיות להבנת המורכבות היחסית של אותם אובייקטים. צ'ייסון מציע שמדד מרכזי לניתוח מדעי צריך להיות אנרגיה לשנייה לגרם, שמכונה "צפיפות קצב אנרגיה" (energy rate density), וניתוח באמצעות מדד זה יכול לשמש להסבר לא רק של האבולוציה האנושית אלא גם של ההתפתחות הקוסמית. הוא רואה באנרגיה "עבודה ליחידת זמן", שהוא משווה להספק, ומראה כיצד צפיפות קצב האנרגיה במבנים מסוימים עלתה עם הזמן. לדוגמה, לפי צ'ייסון, מוח האדם צורך כמות אנרגיה רבה בהרבה ביחס לגודלו מאשר גלקסיה.

צ'ייסון מתאר כיצד אנרגיה מאפשרת לפתח סדר מתוך אי-סדר - באמצעות ארגון עצמי; לדוגמה, מזגן שמושך זרם מתוך שקע חשמלי יכול להפוך אזור פחות מורכב של אוויר פושר לשני אזורים מורכבים יותר – אוויר חם ואוויר קר – ובכך להפוך את אי-הסדר בחדר. אורגניזמים עושים דבר דומה עם אנרגיה אך בצורה מורכבת יותר, על ידי קליטת מזון במקום אלקטרונים, כדי למנוע מהגוף להתפרק ולהפוך לפחות מורכב; צ'ייסון מנתח זרימות אנרגיה לא רק באורגניזמים ובחברה, אלא גם במבנים דוממים כמו כוכבים, גלקסיות וכוכבי לכת.

צ'ייסון מציין שהגברת המורכבות אינה נוגדת את חוק השני של התרמודינמיקה. חוק זה אכן קובע שבמערכת מבודדת – כמו היקום כולו – אי-הסדר הכולל (אנטרופיה) נוטה לגדול, ולמעשה כמות האנרגיה החופשית זמינה להפעלת עבודה פוחתת עם הזמן. עם זאת, מערכות פתוחות, שמקבלות זרימת אנרגיה ממקור חיצוני, יכולות לארגן את עצמן וליצור מורכבות מקומית. צ'ייסון מדגיש כי מבנים מורכבים – כגון כוכבים, אורגניזמים או מערכות חברתיות – יכולים לשמר את מורכבותם על ידי "יצוא" אי-סדר לסביבה כך שהרווח הפנימי שלהם יישמר. מנקודת מבט זו, הוא מגדיר חיים כ"מבנה פתוח, קוהרנטי במרחב-זמן, הנשמר הרחק משיווי משקל תרמודינמי על ידי זרימת אנרגיה דרכו". (ראו גם תרמודינמיקה ביולוגית)

ההבנה הזו מסבירה מדוע המורכבות ביקום יכולה לגדול לאורך זמן, למרות שהיקום כמכלול ממשיך להתקרב למצב של אנטרופיה גבוהה – מצב שתואם את "מות החום של היקום" של היקום, שבו בעתיד הרחוק יהיה קשה יותר לשמר חיים והסדר המקומי עקב המחסור במקורות אנרגיה זמינים.

קטגוריה:ספרי 2001
קטגוריה:ספרי עיון
קטגוריה:תרמודינמיקה
קטגוריה:היסטוריה גדולה
משה אראל

**משה אראל** (21 בספטמבר 1923 – 15 בדצמבר 2009) היה דיפלומט ושגריר ישראלי.

## ביוגרפיה
אראל נולד בלודז' ב-1923 ועלה לארץ ישראל ב-1926. במלחמת העצמאות היה מפקד פלוגת החרמ"ש של חטיבה 7 וסגן מפקד גדוד 79 בחטיבה. במהלך הלחימה בצפון ישראל הושאל אראל לחטיבת גולני, על מנת להקים בה כוח משוריין.

ב-1 באפריל 1949 התקבל לעבודה במשרד החוץ, ושימש תחילה עוזר אישי למנכ"ל ולטר איתן. בשנות ה-50 מילא בעיקר תפקידי מזכירות וייעוץ, וב-1961 מונה למנהל מחלקת שביתות הנשק במשרד.

ב-1964 מונה לשגריר ישראל בנפאל, ב-1967 מונה למנהל המחלקה לאסיה ואוקיאניה, וב-1970 מונה לשגריר ישראל באוסטרליה, וכן לשגריר לא-תושב בניו זילנד ופיג'י. ב-1974 מונה לחבר המשלחת הישראלית ל. ב-1976 מונה לשגריר ישראל בברזיל. הוא כיהן בתפקיד זה עד 1980. ב-1984 מונה לשגריר ישראל בשוודיה. ב-1988 סיים תפקיד זה, ומאז המשיך לעבוד במשרד החוץ כגמלאי.

לאחר שפרש לגמלאות שב לעסוק בתפקידי ייעוץ והדרכה במשרד והיה חבר ועדת ביעור וארכיונאי במרכז רשומות ומאגרי מידע באגף תקשוב. כן פרסם אוטוביוגרפיה בשם "הצילינדר והחרב".

אראל נפטר ב-2009, בגיל 86. נקבר בבית העלמין ירקון.

## הערות שוליים

קטגוריה:אנשי העלייה הרביעית
קטגוריה:ישראלים ילידי פולין
קטגוריה:חיילי חטיבה 7
קטגוריה:אישים הקבורים בבית הקברות ירקון
קטגוריה:שגרירי ישראל בנפאל
קטגוריה:שגרירי ישראל באוסטרליה
קטגוריה:שגרירי ישראל בברזיל
קטגוריה:שגרירי ישראל בשוודיה
קטגוריה:ישראלים שנולדו ב-1923
קטגוריה:ישראלים שנפטרו ב-2009